Title: A civilek hatalma
Description: A Progress Alapítvány gondozásában, Antal Attila szerkesztésében jelenik meg a Civilek hatalma projekt keretében jelen tanulmánykötet. A projekt során az alapítvány azt a világjelenséget igyekezett megragadni, ami Magyarországon is egyre érezteti hatását: hogy a modern politika egyre inkább parttalanná vált, és kilép a hagyományos keretek közül. Egyre többe érzik úgy, hogy a politika és a politikai elit elszakadt a választóktól, s a klasszikus intézmények súlyos legitimációs problémákkal küszködnek. Az egyes tanulmányok a politikai tér újradefiniálásával, azon belül is a civilek hatalmával és a civil mozgalmaknak a politika visszaszerzésére vonatkozó erőfeszítéseivel foglalkoznak, elsősorban a hazai viszonyokra fókuszálva. A kötetben tizennégy, a civil társadalom különböző aspektusaival foglalkozó kutató, elemző, gyakorlati szakember írása szerepel, három nagyobb fejezetbe (A civil társadalom elmélete és szerkezete; Civilek, közhatalom és közbizalom; Civil esetek) csoportosítva. Olyan témákról olvashatunk egyebek mellett, mint a magyar civil társadalom jelenlegi helyzete, a közjó és a civilek viszonya, mozgalmi ciklusok és az alulról szerveződő mozgalmak strukturális csapdái, a civil nonprofit szervezetek jogi szabályozásának változásai 2010 és 2016 között, az állami támogatások átszervezése és a civil szerepek helye a Nemzeti Együttműködés Rendszerében, az ellenállások hétköznapi formái, a hazai genderellenes diskurzusok és mozgolódások 2010 után, az ún. GONGO-jelenség, vagyis a kormányok által alapított, finanszírozott és irányított nonprofit szervezetek, vagy a civil szervezetek elleni magyarországi kormányzati támadássorozat 2013-16 között. A kötetet a szerzők életrajzai és jegyzetek zárják. "www.kello.hu  minden jog fenntartva."
Subjects: Civil society, Political culture, Political participation, Political corruption, Politics and government
Places: Hungary
Time periods: 1989-